Khayamiya, ni aina ya nguo ya mapambo ya appliqué ambayo kihistoria ilitumika kupamba huko Mashariki ya Kati. Sasa hutengenezwa Cairo, Misri, kando na eneo linalojulikana kama barabara ya watengeneza Mahema, iliyopo katikati ya Qasaba ya Radwan Bey, soko la kihistoria lililojengwa mnamo karne ya 17. Khayamiya ni mapambo ya muundo wa rangi ya appliqués inayotumika katika mapambo ya ndani ya hema, ambayo hufanya kazi za mapambo. Zinafanana na quilts, na zina matabaka matatu ya kawaida ya quilts na vifaa vya kufafanua juu. Kiutendaji, zinaweza kulinganishwa na mapazia, ingawa kazi yake ya hivi karibuni inatofautiana ili kukidhi madhumuni ya kitalii. Hizi sasa zinajumuisha vifuniko vya mto, mitindo, mifuko, vitanda na matumizi mengineyo. Khayamiya ina vifaa vya pamba vilivyounganishwa kwa mikono juu ya mgongo mzito wa pamba. Mgongo huu unakusudiwa kuwa ni kinga dhidi ya hali ya hewa ya joto, ukavu, na vumbi. Ushonaji kwa mkono hufanywa haraka na watengenezaji mahema wenye ujuzi wakiwa wameketi kwa miguu, kwa kutumia sindano na nyuzi. Vipande vidogo vya vitambaa hukatwa kwa ukubwa vinavyotakiwa kwa kutumia mkasi mkubwa. Khayamiya kawaida hukamilishwa na mtengenezaji wa hema moja bila kujali ukubwa wa kipande.